# Import og eksport af fremmede formater

&kspread; har en begrænset evne til at importere (læse) og eksportere (skrive) regneark i fremmede formater. &kspread;s formåen da når dette blev skrevet opsummeres i tabellen nedenfor. For at få aktuellere information, besøg http://www.koffice.org/filters/status.phtml.

Format | Import | Eksport
Applix-regneark | Beta | Ingen
Værdier adskilt med kommategn (CSV) | God | God
dBase | Beta | Ingen
Excel 97/2000 | God | Ingen
Gnumeric | Beta | Beta
HTML | Ingen | Beta
Quattro Pro | Beta | Ingen

For at importere en fremend fil, indlæses den blot som om den var en egen &kspread;-fil, med Fil Åbn....

For at eksportere en &kspread;-fil til et andet format, vælges Fil Gem som... og formatet vælges i dropned-feltet Filter. Selvom &kspread; automatisk tilføjer filendelsen `.ksp` for navn på filer som gemmes med dets eget format, skal du tilføje den rigtige filendelse for fremmede formater selv.

## CSV-data

Tabeller med data opbevares ofte i tekstfiler, med værdier på en linje adskilte med et kommategn, mellemrum, tabulatortegn eller andet tegn, for eksempel 123, 456, 789, abcd, efgh. Sådanne filer kaldes ofte CSV-filer (Comma Separated Values), også selvom skilletegnet ikke måtte være et kommategn.

Hvis du beder &kspread; om at åbne en tekstfil, antages at filen er på CSV-format, og en dialog vises som lader dig angive afgrænseren (skilletegnet) som bruges i filen, og som viser hvordan dataværdierne placeres i regnearkets forskellige celler.

Andre tilvalg i denne dialog lader dig definere Format for regnearkets celler, om citationstegn rundt om tekst skal fjernes, og om de første linjer i filen skal ignoreres.